અમેરિકન માર્કેટ રિસર્ચ કંપની ફોરેસ્ટરનું અનુમાન છે કે, કુલ ઑનલાઇન ખરીદીની 20 ટકા ખરીદી એશિયામાં થાય છે, વર્ષ 2021 સુધીમાં આ ખરીદી ખૂબ વધશે. વર્તમાન સમયમાં ચીન ઑનલાઇન ખરીદીનું સૌથી મોટું બજાર છે, પરંતુ ભારતનું બજાર પણ ઝડપથી વધી રહ્યું છે. સરકાર જે સર્વે કરાવવા જઇ રહી છે, તેમાં 5000 શહેરી અને 7000 ગ્રામીણ વિસ્તારોમાંથી 1.2 લાખ લોકોનો સમાવેશ કરવામાં આવશે. રાજકીય સ્તરે આ આંકડાઓ ભેગા કરવામાં આવશે. સરકાર એ પણ જોવા માંગે છે, શું ઑનલાઇન ખરીદીને કારણે મોંઘવારીમાં ઘટાડો થઇ શકે છે?